ตอนใส่คอนแทคเลนส์อยู่ดีๆก็รู้สึกแสบตาที่ข้างซ้าย รู้สึกแสบมากๆ นำ้ตาก็ไหลออกมา สักพักพอกระพริบตาก็รู้สึกเจ็บที่ปลายตา/หางตา มีอากาสบวมขึ้นแต่ดูยังไม่ออกว่าแดงหรือไม่แดงคะ
สวัสดีค่ะ อาการแสบตาเจ็บตา มีน้ำตาไหล อาจเกิดจาก1. การใช้สายตาต่อเนื่อง เช่น การจ้องโทรศัพท์มือถือหรือคอมพิวเตอร์เป็นเวลานาน การอ่านหนังสือนานต่อเนื่องหลายชั่วโมง เป็นต้น2. ตาแห้ง จากการดื่มน้ำน้อย อยู่ในที่มีอากาศแห้ง ลมแรง นั่งจ่อพัดลม เป็นต้น3. การระคายเคืองจากสารต่างๆ เช่น ควันไฟ ควันบุหรี่ ควันรถยนต์ สารเคมีที่ระเหยง่าย เช่น น้ำมันรถ น้ำหอม รวมถึงการมองแสงที่จ้ามากเกินไป4.เยื่อบุตาอักเสบ(conjunctivitis) ซึ่งอาจเกิดจากการติดเชื้อไวรัส แบคทีเรีย หรือสัมผัสกับสารก่อภูมิแพ้ก็ได้อาการคือตาแดงที่ตาขาวหรือเปลือกตาด้านในคันตาแสบตาตามัว เยื่อบุตาบวม ตาแฉะ หรือน้ำตาไหล มีขี้ตามาก5.ตากุ้งยิงคือ การอักเสบบริเวณขอบเปลือกตา ทำให้เห็นเป็นตุ่มนูนบวมเล็ก ๆ คล้ายสิว หรือเป้นหัวหนอง อาจเกิดขึ้นที่เปลือกตาด้านนอกหรือด้านใน อาการนอกจากเห็นตุ่มนูนแล้ว จะมีอาการปวดและเจ็บ เปลือกตาบวมแดง เคืองตา เจ็บตา ตาแดง น้ำตาไหล มีขี้ตามาก6.โรคกระจกตาอักเสบ ซึ่งการใส่คอนแทคเลนส์ อาจเป็นสาเหตุได้ โดยเกิดจากเชื้อปรสิต ชื่อ Acanthamaoeba spp. ซึ่งสาเหตุมากจากการดูแลรักษาความสะอาดคอนแทคเลนส์ที่ไม่ดีพอ เช่น ใช้น้ำยาล้างเลนส์ที่ไม่ได้มาตรฐาน ล้างตลับสำหรับใส่เลนส์ไม่สะอาดหรือสวมคอนแทคเลนส์ขณะว่ายน้ำเป็นต้นในเบื้องต้น ควรหยุดใช้คอนแทคเลนส์ไปก่อน และพักสายตาจากการใช้คอมพิวเตอร์หรือมือถือและจากการทำงานต่างๆ ที่ต้องเพ่งสายตาไปก่อน หลีกเลี่ยงการโดนลม หลีกเลี่ยงการมองแสงที่จ้าเกินไป โดยอาจใส่แว่นตาที่ช่วยลดแสง ไม่ควรเกาและขยี้ตา ปละใช้การประคบอุ่นที่เปลือกตาบ่อยๆ หากอาการไม่ดีขึ้น ควรไปพบแพทย์เพื่อตรวจและรักษาค่ะ